
Београд, 14. јануар 2019. године
Број: 

Начелнику градске/општинске управe                                                                                        

Предмет: Позив на регионалну радионицу „Извештавање о стамбеним потребама и пројектима и стамбена подршка на локалном нивоу“ –    петак,8. фебруар 2019. године,  Сремски Карловци, сала скупштине општине
Поштована/и,
Стална конференција градова и општина – Савез градова и општина Србије, у сарадњи са Министарством грађевинарства, саобраћаја и инфраструктуре, позивају Вас на регионалну радионицу „Извештавање о стамбеним потребама и пројектима и стамбена подршка на локалном нивоу“, која ће се одржати у петак, 8. фебруара 2019. године,  са почетком у 11,00 часова, у  Сремским Карловцима, у сали скупштине општине.
Као што Вам је познато, Законом о становању и одржавању зграда („Службени гласник РС“ бр. 104/2016)  предвиђена је обавеза за све јединице локалне самоуправе да до краја фебруара доставе ресорном министарству извештај о стамбеним потребама и пројектима стамбене подршке спроведеним у претходној години. Циљ ове радионице је да се локалним управама олакша процес припреме овог извештаја, као и да се запосленима на пословима пружања стамбене подршке појасне поступци припреме неопходних аката. Радионица се реализује у оквиру пројекта „Институционална подршка СКГО – трећа фаза” који подржава Влада Швајцарске.
Радионица је намењена  запосленима у локалним администрацијама  задуженим за област становања, односно имовинско-правним службама. Планирано је да радионицама присуствују највише два представника локалне самоуправе.

У прилогу вам достављамо нацрт дневног реда радионице.

Молимо Вас да потврдите учешће представника Ваше општине/града на овом скупу најкасније до 7. фебруара 2019. године,  госпођи Клари Даниловић, путем електронске поште klara.danilovic@skgo.org или на број телефона 011/7357906.  
С поштовањем,

Генерални секретар

     Ђорђе Станичић

